અમેરિકા અને રશિયાને સામસામે મૂકી દેનારા આ જાસૂસનું નામ સર્ગેઈ સ્ક્રીપાલ અને તેની દીકરીનું નામ યુલિયા છે. તેમની કથા કોઈ સ્પાય થ્રીલરને પણ ટક્કર મારે તેવી જોરદાર છે. સર્ગેઈ સ્ક્રીપાલ એક સમયે રશિયન લશ્કરમાં મિલિટરી ઈન્ટેલિજન્સ અધિકારી હતા ને બ્રિટનમાં જાસૂસી કરતા. બ્રિટનમાં તેમનો સંપર્ક બ્રિટિશ જાસૂસી સંસ્થા એમઆઈ ફાઈવના જાસૂસો સાથે થયોને સર્ગેઈને તેમણે પોતાના તરફ ખેંચી લીધા. સર્ગેઈ ડબલ એજન્ટ બની ગયા ને પોતાના દેશને વફાદાર રહેવાને બદલે બ્રિટનને પણ માહિતી આપવા માંડ્યા.